gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl en kn ast gl gl gl en gl gl gl en en sv fr de de gl gl gl gl es gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Microsoft negocia coa Xunta para meter máis programas seus nas aulas
Sábado, 01 de outubro de 2022
Xestionado por Vieiros e o Colexio de Xornalistas de Galicia
MALIA QUE O PEGSI APOSTA POLAS APLICACIÓNS ABERTAS
A presidenta de Microsoft argumenta que o uso de software libre nas aulas limita as posibilidades dos alumnos de ter éxito no mercado laboral.
Manuel Vilas - 17:54 30/04/2007
Tags: ensino Mircrosoft PEGSI software libre Xunta
Touriño na xuntanza coa presidenta de Microsoft /Foto:Xunta
Fontes de Microsoft aseguraron hoxe a Vieiros que o xigante norteamericano está en negociacións co Goberno Galego para a incorporación de máis ferramentas informáticas desta empresa. Confírmase así o adiantado pola presidenta de Microsoft Ibérica, Rosa María García, nunha entrevista co xornal estremeño Hoy, na que sinalou que “estamos pendentes de chegar a un acordo coa Xunta de Galicia”.
Un voceiro da Presidencia da Xunta indicou que a negociación trata, entre outros puntos, sobre a incorporación de programas informáticos de Microsoft ás aulas do ensino público galego. Isto sucede a pesar que o Plano Estratéxico Galego da Sociedade da Información -un documento aprobado polo Consello da Xunta e elaborado pola Consellería de Innovación- aposta especificamente pola “adopción de estándares abertos por parte da Xunta de Galicia”.
A aparente contradición entre o que indica o PEGSI e as negociacións con Microsoft foi obxecto de críticas na rede social galega Chuza!.
Nos últimos tempos, Microsoft está intentando contrarrestar ao software libre, que gaña apoios entre as administracións. O PEGSI indica que o software libre -que si traballa con estándares abertos, a diferenza dos programas propietarios de Microsoft- permite “un aforro de custos” e “unha migración gradual, eficiente e evolutiva entre plataformas”. Andalucía e Estremadura son outras das autonomías que, oficialmente, apostan polos programas abertos.
Na entrevista con Hoy, a máxima responsábel de Microsoft na Península advirte que o número de internautas está a decrecer precisamente nas autonomías que invisten en software libre. Tamén argumenta que o seu uso nas aulas restrinxe as posibilidade dos alumnos de integrarse no mercado laboral.
Rosa María García mantivo un encontro co presidente da Xunta, Emilio Pérez Touriño, o pasado 18 de abril.
O Sergas gasta 650.000 euros en licenzas de Microsoft
O convenio da Xunta con Microsoft "prexudica ás empresas galegas"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto